Nástenné debnenie MINI BOX
Ešte pred niekoľkými rokmi stavební výrobcovia na výrobu debnení používali výhradne drevo. V súčasnosti sa čoraz častejšie objavujú moderné debniace systémy, ktoré umožňujú účinnejšiu, flexibilnejšiu a presnejšiu prácu.
Firma Olan zaviedla do výroby koncepciu systému debnení MINI-BOX s cieľom zlepšenia a uľahčenia montáže veľkých a ťažkých debniacich panelov. Vďaka zmenšeniu rozmerov a hmotnosti debnenia sa stali odolnejšie a ľahšie na obsluhu. Ich montáž a demontáž možno vykonávať ručne, dokonca len pomocou jedného pracovníka.
Debnenia MINI-BOX sú odpoveďou na potreby firiem realizujúcich malé a stredné objekty, predovšetkým komerčné budovy, stavby rodinných domov, stavebné základy, podstienky, silá a oporné múry. Systém je založený na dvoch druhoch panelov, základných na tvorenie stropných a stenových debnení a tiež multifunkčných panelov, na formovanie stĺpov a rohov - od malých jednostranných povrchov, až po veľké obojstranné debnenia. Ich konštrukcia sa skladá z plochých ocelí a debniacej preglejky 12 mm.
Ľahké debnenie s jednoduchou obsluhou
Koncept celého systému umožňuje flexibilnú a rýchlu montáž debnenia. Všetky platne sú ľahké a majú jednoduchú obsluhu, takže ich možno pohodlne prenášať a montovať bez použitia výťahu. V porovnaní s konkurenčnými riešeniami je systém MINI-BOX výnimočný zvýšenou odolnosťou a vyšším povoleným tlakom betónu na debnenia. Za svoju odolnosť vďačí výnimočnej konštrukcii, v ktorej je vnútorná mriežka zhotovená z plochej ocele s hrúbkou 5 mm a vonkajšie orámovanie z plochej ocele s hrúbkou 6 mm.
Úspora času a materiálu
Vďaka použitiu debniaceho systému MINI-BOX je používateľ schopný značne zvýšiť efektívnosť prác na stavbe. Panely systému možno použiť až 100-krát, bez toho, aby bolo potrebné ich vymeniť. V tradičných systémoch, napr. s použitím drevených dosiek, boli prvky debnenia nepoužiteľné už po prvom použití. Z týchto dôvodov sú debniace systémy v konečnom dôsledku omnoho lacnejšie od tradičných dosiek. Navyše čas ich montáže a betónovania je omnoho kratší.